Микеланджело Буонароти
Мъжът в една жена
това е Бога…

Превод от италиански: Драгомир Петров, 1970

chitanka.info

Мъжът в една жена — това е Бога…[0]

Мъжът в една жена — това е Бога;

той през устата й мълви,

така че, слушайки, уви,

да си принадлежа от днес не мога.

Но вярвам, в тази участ строга,

от себе си веднъж отнет,

да бъда благ към себе си тогава.

Така над похотта убога

пришпорва ме лика й свет,

че всяка чужда хубост смърт стаява.

О, ти, която през такава

вода и огън[1] водиш в радост съща,

към мен недей ме никога възвръща.

[0] „Този мадригал е посветен на Витория Колона и разкрива с оригиналност и сила надчовешкото виждане, достигнато от поета, издигнал се постепенно от една човешка страст до религиозно отдаване на духа“ — Пиколи. — Б.пр. ↑

[1] Вода и огън, разбирай: сълзи и страсти. — Б.пр. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.